जिल्लाको राजनीतिक विभाजन अनुसार यस गाविस निर्वाचन क्षेत्र नं। 1 र इलाका नं। 3मा पर्दछ। पहाडी भूगोलमा रहेको पोखरा गाविसले आफ्नो छुट्टै ऐतिहासिक भौगोलिक राजनीतिक सामाजिक साँस्कृतिक तथा धार्मिक महत्व र विशेषता बोकेको यस गाविसको पूर्वमा राङ्सी र काँडा गाविस पश्चिममा पीपल गाविस उत्तरमा प्वाङ गाविस र दक्षिणमा स्यालापाखा र शोभा गाविस रहेका छन्। भौगोलिक अवस्थितिका अनुसार मनोरम पहाडी गाविस पोखरा 28 डिग्री 37 मिनेट 45 सेकेन्ड देखि 28 डिग्री 37 मिनेट 45 सेकेन्ड पूर्व देशान्तर भित्र पर्दछ। नापी शाखा रुकुमको रेकर्ड अनुसार 25 लाख 35 हजार क्षेत्रफल रहेको यस गाविसको 2 हजार 4 सय 50 हेक्टर वन क्षेत्र र 2 सय 60 हेक्टर चरण क्षेत्र रहेको छ। पोखरा गाविस कुनै बेला पोखरी भएका कारण अहिले त्यस क्षेत्रमा मलिलो माटो थिग्रीएका कारण राम्रो उत्पादन हुने गर्दछ। यस गाविसमा रहेको अमलाचौर पाँगा र पोखरामा राम्रो उत्पादन हुने क्षेत्रको रूपमा हेरिने गरिन्छ। पोखरा गासिको भू धरातलीय स्थिति अनुसार समुद्र सतहबाट करिब एक हजार एक सय 66 मिटर बागे धारा देखि तीन हजार तीन सय 49 मिटर डलसिङ्गे लेक सम्मको उचाईमा रहेको छ।